8

ISIGIDIMI SAMAXOSA, AUGUST 1, 1871.

Port Elizabeth (E-Bayi),

25th July, 1871.

Ngomhla we 16 ka July, kwityalike yama Wesile yamadoda antsundu, U-Rev. J. Fish wamkelela erementeni amadoda ali 14, ecapula kwiqela elikulu elise ngaha lingwa.

E-Bayi sisonwabile. Ngecawa amaqaba akasa- xokozeli pakati komzi ngokuba umqomboti auseko kakulu ngenxa yokusweleka kwamazimba.

Ndingu, K. B.

UBUTO LWASE NCEMERA

(PEELTON).

Ngomhla we 5 ka July kwakuko intlanganiso E-Ncemera yokuteta ngokwakiwa kwetyalike en- tsha. Baba baninzi abantu, kuko neqela elikulu lamaqaba; benzelwe isidlo esikulu, kuxelwe inko- mo zambini. Ekumkeni komhla abantu baya etyalikeni kwaza kwaqalwa ngezikonzo. Emva kwazo umfundisi wakona, U-Rev. Mr. Birt, waxela into eyavela kwintlanganiso yabantu bakona ebisand’ukubako, ekwati kuyo kwarolwa imali nempahla ezingati ziqukiwe zifike kwi ponti ezi- mashumi asixenxe anesibini (£72). Kwalandela iziteto nezibuto kuncedisa namaqaba. Abanye batembisa impahla abanye barola imali. Izibuto zalomini zazimi ngoluhlobo :—Eyarolwa kwaoko yayizipomi ezimashumi mabini anesibini; eya tenjiswayo iziponti ezi mashumi matatu anesi- hlanu nesheleni ezimbini ezinesikisipeni ngapa- ndle. Inkomo zine. Igusha nebokwe zima 83; inxbwa zokudla zili 17; kuko nehangu nenkuku. Ixabiso lempahla lifike kwiponti ezimashumi mane anesitatu (£43). lyonke into eyabutwayo ifike kwikulu leponti (£100). Impahla iya kute- ngiswa ngomhla we 11 ka August E-Ncemera apo.

Utywala.—Esidakasini E-Somerset East ku- sand’ukulwa amadoda antsundu. Ayepetwe ngu Mzwelitye umfo ka Maqoma. Abanjwake afakwa etolongweni. Ati akurola imali, yati Imantyi namhla andinga mali, ngokuba niti nisona nibe nitembele ekubataleni, ati nongenayo akutshwe zizihlobo zake. Agwetywake ukuba indoda ihlale inyanga etolongweni. Umqali walempi kwatiwa yena zoba mbini inyanga. Isiqaleko salento babu butywala.

Umntu obulewe Yingwe.—Kuvakala ukuba ngomhla we 8 ka July ate amaxosa akumakulu amatatu namane apuma inqina E-Xesi ngase Dubie Drift. Ate xa asehlatini omnye wawo wagagana nenkunzi yengwe. Ute esayibete kwa kanye yase- litabata intlonze yentloko yamgquma amehlo ngayo. Ate nakuba ehle afika namanye amadoda awabi sabanakumceda nto uwabo lowo, nengwe leyo yabaleka yasinda. Itwaliwe ke londoda ye- nzakeleyo yesiwa kumzi okufupi, yaqaukela kona emva kweyure ezimbalwa. Iteke inqina yaku- pinda ukuya yabulala inkunzi yengwe, nemazi, namatole amatatu.

ABABUBILEYO.

E-Bayi ngomhla -we 11 ka July kubube U-Jacob Mbelu wakwa Matole. Utshe nendlu ebusuku elele nomfazi nomntwana. Umfazi nomntwana ngoku base magqireni.

E-Bayi ngomhla we 19 ka Juiy kubube um- ntwana ka Mfamana Mhlanjana. Ubudala enya- nga ntlanu.

IRAFU

IMISWE NGOMTETO WE 9, WOMNYAKA WE 1870,  
IROLWA NGOLWO 1 ku JULY, 1871.

INTENGO YEZINTO EMARKENI,  
NGECAWA EDLULEYO.

AWONA MANANI MAKULU.

Kweyase Bayi.

July 28.

Nge 100 leponti:—Itapile 11s., umgu- bo 11s., umbona 9s., amazimba 7s., imbotyi 14s., irasi 9s.

Kweyase Qonce.

July 28 & 31.

Nge 100 leponti:—Umbona 3s.,umgubo 9s., itapile 8s.; inkuni, nge fulara en­kulu 8s. 6d., 17s., 26s.

UBOYA.

E-Bayi nge Thursday ngomhla wa 27 ka July babutengiswa ngoluhlobo uboya— Obuhle, buhlanjiwe, nge ponti, £ 0 1s. 3 1/2d.

Obuhle, bungahlanjwanga „ 0 0 6 1/8

Obubala lingacacileyo „ 0 0 3 1/2

UBOYA BE SEYIBONWE.

Obuhle, ngeponti £ 0 2s. 8 1/2d.

Obubi „ 0 0 2

INTSIBA ZENCINIBA.

Ezintle kakulu, nge ponti £31 0s. 0d.

Ezixubene nezingwevu 3 17 0

INGQAKAQA.

Nakuba kudume ukuti E-Bayi kuko ingqakaqa, akukabiko mntu wumbi uke wahliwa ngapandle kwalowa wase Kapa. Kwimikombe emibini egqi- beleyo ukufika bekungeko mntu unayo. Kuma pepa endaba ama Ngesi, asiva nto ngokuhambi- seka kwayo.

IZINTO NGEZINTO.

Ukubiwa kwe Gusha.—U-Prince Jacob uku- vumile ukuba ngomhla we 10 ka January wayiba igusha ka Mr. Horrace Plante umfuyi wase Assegai Bush. Ugwetywe ukuze ahlale etolongweni um- nyaka onenyanga zontandatu esebenza kanzima.

Ubusela.—U-Tili Kobas umfana we Mfengu ukuvumile ukuba ngomhla wa 22 ka June weba intambo yehashe, inxowa yetapile, izinto zika George Johnson wase Rini. Ugwetywe ukuba ahlale etolongweni umnyaka onenyanga zontan- datu esebenza kanzima.

Obulewe yi Mbabala.—U-Joe ka Matiwana umfo ka Lubambo inkwenkwe yase Sheshegu yahlatywa yi mbabala ngomhla wa 20 ka July, kuyiwe enqina. Kwagagana ehlatini yazake yam- kupa iliso. Wabuya wagoduka, wahlala intsuku zone waqauka ngolwe sihlame.

Ukudlwengula.—U-Swartbooy, Umxosa, uku- vumile ukuba ngomhla we 10 ka March wayenxa- mele ukumdlwengula U-Fingewane intombazana entsundu yase Southwell. Ugwetywe ukuba abetwe imivumbo ema 25 ekungcneni kwake, aze ahlale umnyaka onenyanga zontandatu esebenza kanzima; kuze ekupumeni kwake abuye abetwe imivumbo ekwama 25.

INTSHUMAYEZO YE GOVERNMENTE, No. 196, 1871.

E-Ofisini Enkulu, E-Kapa, ngolwe 6 ku June, 1871.

I

NKOSI Enkulu I-Governore iyazisa kubantu bonke, ukuba Trafu Yendlu  
le imisiweyo ngomteto we 9, we 1870, yokongeza kuyo imali yokuxasa

I-Koloni le ngomnyaka we 1871, iyakurolwa NGOSUKU LOKUQALA KU JULY  
WALOMNYAKA. Le malike imelwe ukuba ibatalwe njengokomteto lowo ngu-  
mntu owoba ehleli kuyo ngalomini, uyakuyibatala ke kungayiwanga kuye.

Esi simiso Senkosi Enkulu I-Governore.

R. SOUTHEY.

MNA JEREMIAH WOODLAND,

N

DIYAZIMEMA kwakona izihlobo zam ezintsundu ezingekazange zize kundi-  
bona. Senditengise inkomo ezininzi kwabantsundu abavela kwindawo

ngendawo zase Maxoseni. Bati bonke bakufika apa babone ukuba kuyinene  
ukuba umntu angazifumana kalula Imazi zenkomo, Namatole, Namatokazi,  
Namahashe, Namahashekazi. Ke kwangapambi kokuba lentshumayezo ishicilelwe  
U-Jeremiah Woodland ulindele ukufumana imazi zenkomo ezingapezu kwama 50,  
ezingafika mhlaumbi nakwi 100 ngobuninzi.

UKUBA UYAZIFUNA UZE UNXAME.

Uze kanjalo ungalibali ukuba ngazo zonke I-Saturday zokuqala enyangeni  
kutengiswa impahla ezivela kwizikiti ezilishumi elinesibini ngapandle kwempahla-  
mpahla eziswa ngabantu. *YIZANI KUZIBOYELA.*

Printed and Published at the Lovedale Missionary Institution Press,  
about the first of each month.